open-index/open-wikipedia-markdown huggingface dataset:
Johan Sørensen

**Johan Sørensen** (født 21. november 1830 i Drøbak, død 1. oktober 1918 i Sør-Fron) var en norsk forretningsmann (klippfisk og trelast) og forlagsmann.

Han flyttet med fyrbøterfaren fra Drøbak til Lindesnes, til Kvitholmen fyr på Nordvestlandet, før han i 1847 fikk jobb i Kristiansund hos Søren Knudtzon der han lærte seg om klippfisk.  Ti år senere etablerte han handelsforretning i Santander på nordkysten av Spania, der broren Niels Georg Sørensen (1833–1917) allerede var etablert i samme bransje, import av trelast og klippfisk fra Norge. Han startet  filial i Bilbao fra 1862, der han også fikk etablert både høvleri og snekkeri. Sammen med Julius Jakhelln (1832–1919) grunnla han trelasthandler *Sørensen & Jakhelln* i Bilbao.   Ikke uventet ble Sørensen dansk-norsk konsul i Bilbao i 1871. Dårlige tider i Spania rundt 1870 gjorde at både Jakhelln og Sørensen returnerte til gamlelandet og fra 1885 ble aktiviteten drevet gjennom  aksjeselskapet *La Compañia de Maderas* på Høvik.

Sørensen etablerte også forretninger i Stockholm (der broren Niels hadde etablert seg) og London. Fra 1874 drev de tre brødrene *Säfveåns AB* ved Göteborg, et sagverk i damp. Samme året (1874) flyttet han til Høvik ved Bærum der han fikk bygget eiendommen *Fagerstrand*, en villa i sveitserstil tegnet av den tyskfødte arkitekt Wilhelm von Hanno (1826–1882).

På 1880-tallet investerte han i bokhandler og forlag *Husebye & Co.*, startet av Olaf Huseby (1856–1942) og Olaf Norli (1861–1959). Fra 1887 konsentrerte han utgivelsene i et eget forlag, *De Tusen Hjems Forlag* og utga godt over hundre oppbyggelige bøker av kjente forfattere fra inn- og utland, til en lav pris. Han ble således den første forlegger av billigbøker for massene i Norge.  Den første bok i bokserien var Bjørnstjerne Bjørnson's fortelling *Støv*.  Utover å utgi liberale norske forfattere, tilkom utlendinger som  Charles Darwin, Thomas Huxley, Herbert Spencer, Thomas Carlyle, Charles Dickens, Émile Zola og Alphonse Daudet. I løpet av syv år solgte han 600 000 enkeltbøker, på tross av at lavprispreget avholdt bibliotekene fra å anskaffe bøkene.

På grunn av sin livslange astma startet han to sanatorium i Sør-Fron oppi Gudbrandsdalen, der han i 1880 på stedet Gålå hadde merket luftens gode virkning på seg selv. Det var *Tofte Høylids-sanatorium* (der han selv døde i 1918) og *Lauvaasen Høifjelds-sanatorium*. Før dette hadde han bygget seg jakthytten «Veidarvon» på Tofteseter, og ervervet seg større mengder skog og annet land. Tofte Uppigard kjøpte han i 1895, og fire år senere Flåtå Nordre og Søre, såvel som  Borolia.

Johan var sønn av kjøpmann, skipskaptein og fyrforvalter Abraham Georg Sørensen (født 1794) og Anne Elisabeth (Nancy) Samuelson (født 1801). Johan reiste jo meget og giftet seg i 1868  i Tyskland med Anna Henriette Dick (1843–1921), datter av vognfabrikant og borgermester Johann Heinrich Dick (1802–1881), som var borgermester i Offenbach am Main.

## Referanser
Svartedøgnet

**Svartedøgnet** er en eldre norsk merkedag den 29. april eller 2. mai hvert år. 

På denne dagen skulle jordene i Sør-Norge være ferdig pløyd, og dermed være svarte. På primstaven var dette av og til markert med en oppreist plog, selv om dette ikke var blant de faste primstavsmerkene.

Ifølge Sivert Aarflot ble det denne dagen sunget:


*Om vaaren so kjøme dein Heidelo,*
*naa bundin drive mæ sin plog.*
*Ho ropa fast: Kjøp høy! Kjøp høy!*
*Dæi ska forsigtige væra,*
*so see ska fødi aa næra,*
*dæ gamle ska naa dæ ny.*


## Referanser
Henrik Bergh

**Henrik Arnold Thaulow Bergh** (1879–1952) var en norsk høyesterettsadvokat. Bergh forsvarte Vidkun Quisling ved rettsoppgjøret i 1945. Under 2.verdenskrig fra 1941 til 1945 var han forsvarer for Staten i Høyfjellskommisjonen på det 9. felt. Bergh var sønn av regjeringsadvokat Johannes Bergh og bror av teatersjefen Ludvig Bergh. Han tok juridisk embedseksamen i 1903, og virket fra 1909 som høyesterettsadvokat. Han var offentlig forsvarer ved Oslo byrett og Akers herredsrett fra 1923.

Politisk tilhørte Henrik Bergh Høyre. Han var formann i Oslo Høyre 1920&ndash;22, medlem av Oslo bystyre 1917&ndash;1934, viseordfører 1920&ndash;1923 og varamann til Stortinget 1919&ndash;1921.

## Referanser
Norman Safeground

**Norman Safeground AS** er et norsk IT-/sikkerhetsselskap som fokuserer på datasikkerhet, med programvare for antivirus, antispam/søppelpost, 
antispyware/anti-spionprogramvare og sikkerhetskopi med tilhørende norsk brukerstøtte. Selskapets hovedkontor er i Norge, og primærmarkedet er Europa. Norman Safegrounds produkter distribueres både gjennom egne nettsider og via et nettverk av partnere over hele verden.

## Historie
Norman ble etablert den 1. oktober 1984 i Oslo. Selskapet var en pioneer innen proaktive sikkerhetsløsninger og etterforskningsverktøy. 
Norman utviklet sin egen sandkasseteknologi for dette.

I 1995 kjøpte Norman 50 prosent av Ibas AS, et selskap som leverte tjenester innen datagjenoppretting.

Norman ble notert på Oslo Børs den 11. august 1997.To år senere, i 1999, kjøpte Norman de gjenværende aksjene i Ibas. I 1994 ble de to selskapene fisjonert og Ibas ble notert som et selsvstendig selskap på Oslo Børs. 
Norman ble tatt av børs i oktober 1999 etter å ha blitt kjøpt av investeringsselskapet FSN Capital Partners . 

Høsten 2012 ble Norman ASA splittet i to selskaper, 
Norman Safeground som orienterer seg mot privat- og SMB-markedet. Norman Shark AS leverer løsninger for å hindre inntrenging i IT-systemer rettet mot enterprisemarkedet

## Referanser


## Eksterne lenker
* 
* IBAS
* FNS Capital
* Oslo Stock Exchange
* Topp ti trussler
Foten

:*For kroppsdelen, se [[Fot (kroppsdel)]]*.

**Foten** er et friområde i Fredrikstad, som inneholder blant annet Foten badestrand. Stranden har sandvolleyballbane, stupebrett og badebrygge. Det er også turstier i området. Klippene på Foten er populære blant klatrere i området.

Badestranden ble oppgradert i 2012.

## Referanser




## Eksterne lenker
* Foten badestrand hos Fredrikstad kommune
Statens filmsentral

**Statens filmsentral** var en statlig virksomhet i Norge som var i drift fra 1948 til 1993. Filmsentralen lå under Kirke- og undervisningsdepartementet til 1981, da det ble overført til Kultur- og vitenskapsdepartementet.

Kirke- og undervisningsdepartementet slo i St.prp. 2 (1946) fast statens ansvar for bruk av film i opplysningsarbeid. På oppdrag fra regjeringen kom Det interdepartementale filmutvalg med forslag. Forslagene ble utviklet videre av Kirke- og undervisningsdepartementet, som foreslo å opprette Statens filmsentral i St.prp. 85 (1948), «Om ymse filmtiltak». 

Statens filmsentral skulle samordne departementenes filmarbeid, ikke produsere film selv. Filmsentralen begynte snart å produsere egne filmer, de første kom allerede i 1951. Etter hvert ble filmsentralens virksomhet sterkere knyttet til utlån og salg av film til skoler og frivillige organisasjoner. I 1967 tok filmsentralen opp i seg den andre store skolefilmleverandøren, Kommunenes Filmsentral. I 1969 ble Statens filmsentral slått sammen med Norsk Bygdekino AS, og drev omreisende kinovirksomhet, men denne funksjonen ble flyttet til Norsk kino- og filmfond i 1987. Statens filmsentral støttet også filmproduksjoner. Statens filmsentral ble slått sammen med Norsk filminstitutt den 1. januar 1993.

Filmsentralen ble ledet av et styre, som var sammensatt av representanter for de ulike departementene. Fra 1969 kom representanter for ulike brukergrupper til. Av personer knyttet til Statens filmsentral, kan nevnes filmprodusenten Oliver Schjerven Steigan (1914–1998) og Vigdis Lian (1951–), som var konsulenter der, og Bjørn Egeland (1939–1988), som var sjef i perioden 1978–1980.

## Arkiv
Arkivet etter Statens filmsentral for perioden 1948–1996 finnes i Riksarkivet.
## Referanser


## Eksterne lenker
* Statens filmsentrals arkiv hos Riksarkivet 
* Søkbar kopi av Jan Anders Diesen: ''Film som statlig folkeopplyser : Statens filmsentral i 50 år'' (Norsk filminstitutt, Oslo, 1998)
Raja ampat-språk

**Raja ampat-språk** er en undrgrein av malayopolynesiske språk som snakkes på Raja Ampat-øyene utafor nordvestkysten av Ny-Guinea i Indonesia. De er sterkt påvirka av det papuanske substratet.

Bert Remijsen nevner følgende raja ampat-språk:
*Waigeo
*Matbat
*Ma'ya

*[[Ethnologue]]* nevner i tillegg:
*As
*Gebe
*Maden (er sannsynligvis det samme som ma'ya)

## Eksterne lenker
* Raja Ampat-språk hos Ethnologue
Øyvind Andreassen (ishockeyspiller)

**Øyvind Andreassen** a.k.a "Nier`n Andreassen" (født 18. mars 1986 i Halden) er en norsk tidlig ishockeyspiller som spillte på Comet Halden. 

Han har spilt i Comet stort sett hele livet, men var også en tur innom Stjernen 2 da Comet gikk konkurs i 2010. Han la opp i 2018.
Hans draktnummer ni er fredet.  

## Eksterne lenker
* Øyvind Andreassen (spillerprofil) på comethockey.no
Kjos hovedgård

**Kjos hovedgård** er en lystgård i bydelen Vågsbygd i Kristiansand. Hovedbygningen på Kjos ble oppført mellom 1785 og 1788 for kjøpmann Daniel Isaachsen. Huset er bygget i laftet tømmer kledd med liggende panel, og er et godt eksempel på sørlandsklassisismen. Opprinnelig hadde lystgården uthus, sidefløyer og park med dammer og lysthus, men dette er borte i dag. 

Kulturmiljøet på Kjos gård er av de mest verneverdige i Kristiansand. Våningshuset og hagen er i privat eie. 

Kjos hovedgård er én av fem lystgårder som ble fredet i Vest-Agder (alle i kristiansandsområdet) i 1923.

## Referanser
Gratangen Båtsamling

**Gratangen Båtsamling** var en forløper til Nordnorsk Fartøyvernsenter og Båtmuseum. Den ble etablert som kommunalt museum i 1982, eid av Gratangen kommune. 

Båtsamlinga var en gave fra familiene Thraning og Eilivsen i Gratangsbotn, men samlinga har ei lang historie. Da ishavsskipper Bertheus Eilivsen, Årstein, pensjonerte seg i 1927, startet han opplæring av navigatører. Han anskaffet en stor skonnert i 1927, etterlatt i Tromsø etter den russiske revolusjonen. Båten skulle fungere som skoleskip, men ble aldri benyttet til formålet. I stornaustet sitt på Årstein samlet han en del av nordlandsbåtene som hadde tilhørt familien. Etter at Bertheus døde i 1937 tok to av brødrene hånd om samlinga og plasserte båtene i fembøringsnaustet på gården i Fjordbotn. I 1954 skaffet eieren av Gratangen turiststasjon, Mosling, ei tyskerbrakke for bedre oppbevaring og som en museumsattraksjon for besøkende på hotellet. I alt fem båter, fire Nordlandsbåter og en fangstbåt fra ishavsskuta «Canada», sammen med mye gårdsutstyr, fiske og fangstutstyr og en del krigsetterlatenskaper, hjelmer m.m. utgjorde museumssamlinga.   

I 1984 bevilget Norsk kulturråd det første tilskuddet til bygging av nytt museum, og i 1989 åpnet museet med 4 utstillingsbygninger, oppført i Lecastein, kontorbygg, kafe og svalgang som knytter sammen bygningene. 
I 1991 mottok museet pris som Årets museum i Europa, som ett av 10 nye europeiske museer dette året. 
Fra 1996 er museet en del av stiftelsen Nordnorsk Fartøyvernsenter og Båtmuseum   

## Referanser
Jacques Curie

**Paul-Jacques Curie** (født 29. oktober 1856 i Paris, død 19. februar 1941 i Montpellier) var en fransk fysiker og professor og studerte mineralogi ved Universitetet i Montpellier. Sammen med sin lillebror, Pierre Curie, studerte han pyroelektrisitet i 1880. Dette førte til at de senere oppdaget noen av prinsippene bak piezoelektrisitet. Det meste av æren for pyroelektrisitet tildeles Jacques, mye på grunn av hans mye større erfaring med pyro generelt. Likevel er det vanskelig å skille bidragene ettersom samarbeidet var veldig tett.

## Referanser
Vandkunsten

**Vandkunsten** (tidligere også **Waterkonsten** og **Wand Konsten**) er en plass eller et torv i Københavns Indre By. Den støter opp til Løngangstræde, Gåsegade og Rådhusstræde. 

## Historie

I middelalderen lå her en mølledam som mottok vann fra omegnens vannløp. Selve torvets navn, stammer fra det pumpeverk som kong Christian III lot oppføre, for å forsyne Slotsholmen med friskt vann. 

Her sto en gang et gammelt festningstårn, med navnet *Vandmølletårnet*, som astronomen Tycho Brahe brukte som  observatorium når han ellers var i byen. Det var også her at Stormen på København foregikk i 1659, hvilket en minneplate og en plakett med kong Frederik III på hjørnet av Gåsegade, vitner om. 

I flere år ble stedet anvendt som søppelplass, men under kong Christian V ble plassen brolagt og fungerte fra 1684 som fisketorv, og på slutten av 1800-tallet som loppetorv. På hjørnet av bygningen *Tokanten* fra 1910, tegnet av Aage Langeland-Mathiesen, ses innmurt navnet *Wand Konsten* – et av byens eldre veiskilt fra slutten av 1700-tallet. Rundt om plassen finnes forskjellige bevertninger, hvorav noen har røtter tilbake til 1700-tallet.

## Fontenen
Dagens vannkunst er tegnet av arkitekten Johannes Magdahl Nielsen i 1910. Den består av en granittsøyle som ender i en kule, innfattet i flammer av bronse. Vannet strømmer ut fra fire fiskehoder på granittsøylen ned i en stor kum. Kulen og flammene henviser til *Stormen på København*, mens fiskehodene symboliserer det tidligere fisketorvet. På vannkummens sider nevnes monarkene som har hatt innflytelse på områdets utvikling.  

## Beboere
Av berømte beboere på Vandkunsten kan nevnes kong Christian VIIs elskerinne Anna Cathrine Benthagen. Hennes gjenboere kunne se hvordan paret kledte seg nakne og lå sammen på gulvet.

Arkitekten G.F. Hetsch hadde adresse til Vandkunsten i årene 1824–1832, mens sjøoffiseren Carl Vilhelm Jessen bodde i brygger *Ordings Gård* i Vandkunsten 10 i årene 1817-1819.   

## Referanser


## Eksterne lenker
*
Nordnorsk Fartøyvernsenter og Båtmuseum

**Nordnorsk Fartøyvernsenter og Båtmuseum** NNFA, er en stiftelse som utfører tjenester innen fartøyvern, nybygging og restaurering av klinkbygde småbåter og museumsvirksomhet. Senteret restaurerer av trefartøy og motorer, med spesialitet semidisel, instrumenter og tekniske installasjoner. Senteret ble etablert i 1996 etter stortingsvedtak. og ligger i Hellarbogen i Foldvik, Gratangen kommune. Det er ett av tre nasjonale fartøyvernsenter utpekt av Riksantikvaren. Stiftelsen eier hardangerjakta «Fuglø», under restaurering, småkvalfangeren "Flid 1" fembøringen «Grytir» og kutteren «Brottsjø». I tillegg et stort antall åpne båter, totalt 84, spesielt Nordlandsbåter, en sjark og andre, mindre båter

I 2010 opprettet NNFA også ei bygningsvernavdeling, med spesialkompetanse knyttet til restaurering av bygninger og anlegg ved sjøen, kaier, brygger og nothjeller.

I 2023 sysselsatte NNFA 17 personer. 

Bakgrunnen for valg av Gratangen som senter for det Nordnorske fartøyvernsenter var aktiviteten rundt Gratangen Båtsamling, kommunalt museum fra 1982 med tilsatt båtbygger og mekaniker fra åpninga i 1989.

## Europa Nostra-prisen i 2023
I juni 2023 ble de norske fartøyvernsentrene de Bredalsholmen Dokk og fartøyvernsenter, Hardanger Fartøyvernsenter og Nordnorsk Fartøyvernsenter tildelt Europa Nostra-prisen. Juryen begrunnet tildelingen som følger:«*Norway’s National Centres for Restoration of Historic Vessels not only safeguard cultural heritage but also generate economic value for the communities in which they are located. The professionalism of this initiative is clearly evident, as the work produced is high quality, and the organisation maintains a well-documented approach and enjoys strong national support from the Norwegian government. The long-term impact of the three centres is commendable, and is supported by convincing data that demonstrates the tangible outcomes of their work. This initiative stands out for its comprehensive approach, creating a wholesome experience that sets an impressive example for other European countries facing similar challenges in preserving their maritime heritage.*»

## Referanser


## Eksterne lenker
* Nordnorsk Fartøyvernsenter og Båtmuseums hjemmeside
Spanias Grand Prix 2013

**Spanias Grand Prix 2013** (formelt: *Formula 1 Gran Premio de España 2013*) var et Formel 1-løp som ble arrangert 12. mai 2013 på Circuit de Catalunya i Montmeló, Spania. Det var den femte runden i Formel 1-sesongen 2013, det 55. Spanias Grand Prix og den 23. gangen løpet ble holdt på Circuit de Catalunya. Løpet ble vunnet av hjemmefavoritten Fernando Alonso i Ferrari, foran Kimi Räikkönen i Lotus på andre og Alonsos teamkollega Felipe Massa på tredje.

## Klassifisering
### Kvalifisering

### Løpet

**Noter til tabellene:**
*  - Felipe Massa fikk en gridstraff på tre plasser for å ha blokkert Mark Webber under Q2.
*  - Esteban Gutiérrez fikk en gridstraff på tre plasser for å ha blokkert Kimi Räikkönen under Q1.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
MISMA

**Mission internationale de soutien au Mali sous conduite africaine**, MISMA (engelsk: * African-led International Support Mission to Mali*, AFISMA), er en internasjonal militærstyrke opprettet av De vestafrikanske staters økonomiske fellesskap (ECOWAS) og satt inn i Nord-Mali for å bekjempe opprørere. FNs sikkerhetsråd autoriserte utstasjonering av styrken ved resolusjon 2085 vedtatt 20. desember 2012. MISMA ble satt inn mot opprørsgruppene Ançar Dine, Nasjonalbevegelsen for frigjøring av Azawad, Bevegelsen for enhet og jihad i Vest-Afrika og Al Qaida i det islamske Maghreb. 

Planen var opprinnelig å sette inn en styrke på  mann i september 2013. På grunn av opprørernes framrykking, ble MISMA-styrkene satt inn allerede fra 17. januar 2013. Det var Nigeria som først sendte tropper til Mali, og deretter fulgte det soldater fra Benin, Nigeria, Senegal, Togo og Niger. I tillegg sendte Tsjad en styrke som først ikke var en del av  MISMA. Frankrike sendte egne styrker i Operasjon Serval. Sammen med franske styrker lykkes MISMA i å drive de islamistiske opprørerne tilbake. De viktigste byene i Nord-Mali ble inntatt. I løpet av tre uker var opprøret slått ned.

I midten av april 2013 hadde MISMA en styrke på over  mann i Mali. FNs sikkerhetsråd vedtok 25. april 2013 å opprette fredsstyrken MINUSMA. Planen er at MINUSMA skal ta over for AFISMA 1. juli 2013 og at de vestafrikanske soldatene innlemmes i FNs fredsstyrke. 

## Referanser
Hammerschmidt

**Hammerschmidt** er et etternavn som kan referere til følgende personer:
* Andreas Hammerschmidt (1610/11–1675), tysk organist
* John Paul Hammerschmidt (1922–2015), amerikansk republikansk politiker
* Karl Eduard Hammerschmidt (1801-1874), østerriksk mineralog, entomolog og lege
* Wilhelm Hammerschmidt (1859–1924), prøyssisk politiker

## Se også
* Villa Hammerschmidt
Vassøy skole

**Vassøy skole** er en barneskole som ligger på Vassøy, like utenfor Storhaug i Stavanger.

Skolen har 70-80 elever fra Vassøy og andre byøyer som ikke er landfaste.

## Eksterne lenker
*
Kong Willem-Alexanders innsettelsesmedalje

**Kong  Willem-Alexanders innsettelsesmedalje** (nederlandsk: *Inhuldigingsmedaille 2013*) er en nederlandsk minnemedalje innstiftet 24. april 2013 til minne om innsettelsen av Willem-Alexander som konge av Nederlandene 30. april 2013. 

Innsettelsesmedaljer er tidligere utgitt i forbindelse med innsettelsen av dronning Wilhelmina i 1898, dronning Juliana i 1948 og dronning Beatrix i 1980.

## Utforming
Medaljen er i sølv og har en diameter på 30 mm. Avers har Willem-Alexanders venstrevendte portrett. Reversen er prydet av et kronet monogram bestående av bokstavene W og A, datoen «30 april 2013» og omskriften «Willem-Alexander Koning der Nederlanden».

Medaljen er opphengt i et oransje bånd med fire blå striper i midten. Båndet er i fargene til Huset Oranien-Nassau, oransje og blått. Menn bærer medaljen i rett medaljebånd, kvinner i bånd utformet som en sløyfe.

Medaljen er utformet av  Hans van Houwelingen og produsert av Koninklijke Nederlandse Munt.

## Tildeling
Kong  Willem-Alexanders innsettelsesmedalje tildeles personer som har gjort en spesiell innsats i forbindelse med innsettelsen og for det kongelige hus, samt gjester ved innsettelseseremonien.

Kronprins Haakon og kronprinsesse Mette-Marit har mottatt medaljen.

## Referanser
Henrik J. S. Huitfeldt

**Henrik Jørgen Schibsted Huitfeldt** (født 8. januar 1907 i Oslo, død 7. september 1979) var en norsk avismann.

Han var sønn av Gudrun Schibsted (1881–1966) og  Hans L. C. Huitfeldt (1876–1969), en lege som fikk æren for Radiumhospitalet. Moren var datter av Amandus Schibsted (1849–1913). Slik ble Henrik arving i Schibsted-konsernet som brukte Gudruns fotografier i avisproduksjonen fra utallige reiser med Amandus.

Etter studier ved Oxford University fikk Henrik Jørgen jobb hos  *[[Aftenposten]]* i 1930, der han i 1935 ble forfremmet til redaksjonssekretær. Henrik var fra 1945 til 1973 en av avisens redaktører med ansvar.  Han var rettlinjet og satt i Schibsted-gruppens direksjon frem til 1978.

I 1935  giftet Henrik seg med Sofie Helene Olsen (1913–89), datter av skipsreder Rudolf Olsen. Deres sønn Henrik Huitfeldt (1936–) inntok senere direksjonen av Schibsted og aksjeandeler, i likhet med datteren Alexandra (1940–).

Han giftet seg igjen deretter med sin ungdomskjæreste, enkefru Anita Wimmer (1913–2000), en efterkommer av Brodtkorbene fra Hemne, som forøvrig var sveitsisk mester i kunstløp og anerkjent smykkekunstner. De bebodde Snarøya. Datteren Eline Huitfeldt (1954–) ble også kunstner.

## Referanser
Margrethe Clausdatter Ulfeldt

**Margrethe Clausdatter Ulfeldt** (født omkring 1517 på Kragerup, Ørslev, Holbæk, død 22. mars 1600 i Tommerup, Skåne) var en dansk adelsdame, bestemor til admiral og riksråd Ove Gjedde.

Hun var datter av Claus Eggertsen Ulfeldt (1520–1566) og hustru Dorthe Ovesdatter Lunge (ca. 1504–1554). Hun  giftet seg med lensmannen på Børringekloster Knud Knudsen Gjedde (ca. 1522–1578), som også hadde anskaffet seg Tommerup kongsgård (svensk Tomarp) i Skåne. Hennes livsappetitt var dog rettet andre steder enn mot ektemannen.

Hun skal ha vært ham utro, noe som samtiden slo hårdt ned på – i hvert fall hvis kvinnen var den utro part. Selv en arrestasjon endret ikke hennes livsmønster eller fikk henne på bedre tanker. Etter mannens død, fortsatte hun sitt utsvevende og livsbejaende liv inntil kongen beordret hennes sønn, Brostrup Knudsen Gjedde (ca. 1544–1614) om å sperre moren inne. Hun ble deretter muret inne på Tommerup, og døde der i fangenskap den 22. mars 1600.

## Referanser


## Litteratur
* Asmussen, Jesper: *På historisk rundrejse i Skåne. Den dansk-svenske historie*, Forlaget Globe, 2012
Robin Olsen

**Robin Patrick Olsen** (født 1990) er en svensk fotballspiller som spiller for Malmö.

Han har danske foreldre.

## Landslaget
Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

## Referanser


## Eksterne lenker
* 
* «Robin Olsen», spillerprofil på Malmö FFs hjemmeside
Tobias Lewicki

**Tobias Lewicki** (født 2. mai 1993) er en svensk fotballspiller. Lewicki, som er midtbanespiller, spiller for Lunds BK i Division 1. Lewicki har tidligere spilt for Malmö FF i Allsvenskan og for Trelleborgs FF i Superettan, samt for IF Limhamn Bunkeflo.

## Klubbkarriere
Lewicki signerte en toårig juniorkontrakt med Malmö FF i forkant av 2012-sesongen. Lewicki spilte første kamp i Allsvenskan mot Gefle IF 2. april 2012.

Den 29. august 2012 ble det kjent at Lewicki skulle forlate Malmö FF til fordel for Trelleborgs FF.

Lewicki ble januar 2013 klar for IF Limhamn Bunkeflo, før han året etter gikk til Lunds BK.

## Landslagskarriere
Lewicki har spilt 14 kamper og scoret ett mål for Sverige U17, samt to landslagskamper for Sverige U19.

## Privat
Tobias Lewicki er fetter av fotballspilleren Oscar Lewicki, som spiller for Malmö FF.

## Referanser


## Eksterne lenker
*
Dronning Wilhelminas innsettelsesmedalje

**Dronning Wilhelminas innsettelsesmedalje** (nederlandsk: *Inhuldigingsmedaille 1898*) er en nederlandsk minnemedalje innført i anledning innsettelsen av Wilhelmina som dronning av Kongeriket Nederlandene. Innsettelsen fant sted 6. september 1898.

Innsettelsesmedaljer er senere også utgitt i forbindelse med innsettelsen av dronning Juliana i 1948, dronning Beatrix i 1980 og kong Willem-Alexander i 2013.

## Utforming
Det ble laget to medaljer til dronning Wilhelminas innsettelse, en bærbar medalje og en bordmedalje.

Den bærbare medaljen er i bronse og har en diameter på 37,7 mm. Den har på avers et dobbeltportrett av Wilhelmina og moren, dronning Emma, som var regent fra Wilhelmina arvet tronen som mindreårig i 1890 til hun ble innsatt i 1898. På revers har medaljen innskriften «WILHELMINA KONINGIN DER NEDERLANDEN EMMA KONINGIN WEDUWE REGENTES NOVEMBER 1890-AUGUSTUS 1898 TER HERINNERING» i venstre, øvre del og i nedre og høyre del et motiv bestående av en appelsinkvist med frukter, og en pute med kongekrone, septer, sverd og rikseple.

Medaljen er opphengt i et bånd i fargene, oransje, blått og oransje. Dette er fargene til Huset Oranien-Nassau.

Medaljens forside er utformet av Johan H. Ph. Wortman, mens baksiden er utformet av firmaet Koninklijke Utrechtsche Fabriek van Zilverwerken van C.J. Begeer.

Bordmedaljen er i gull, sølv eller bronse og er 60 mm i diameter. Den har på avers dronning Wilhelminas brystbilde oppvoksende fra nedre kant av medaljen og omgitt av omskriften «WILHELMINA KONINGIN DER NEDERLANDEN». Reversen har et motiv med dronningen i innsettelsesskrud som tar den nederlandske jomfru i hånden og med en løve i bakgrunnen. Nedenfor motivet står innskriften «INHULDIGD DEN 6. SEPTEMBER 1898». 

## Tildeling
Den bærbare medaljen ble tildelt hofftjenestemenn og tjenestepersonell. Det ble laget 400 slike medaljer.

Bordmedaljen ble tildelt gjester i valør etter rang. Det ble utdelt 25 medaljer i gull, 482 i sølv og  i bronse.

## Referanser


## Kilder
*Müller, Erik: «Inhuldigingsmedaille 1898», *Nederlandse Ridderorden en Onderscheidingen*
*Thornit, Per: *The royal commemorative and inauguration medals of the Netherlands 1898–1980*, København: Ordenshistorisk selskab, 1984, s. 4–7. ISBN 87-88513-01-7
Rødflikhonningeter

**Rødflikhonningeter** er en art i gruppen *[[Anthochaera]]* som er endemisk til Australia. Den lever hovedsakelig av nektar, insekter, bær og andre frukt, men kan også noen ganger ta små krypdyr og amfibier.

## Underarter
Det er beskrevet tre underarter av rødflikhonningeter:
* *Anthochaera carunculata carunculata* (Shaw) 1790 - forekommer i det sørøstlige Australia (fra det sørøstlige Queensland til det sørlige og sentrale Victoria)
* *Anthochaera carunculata clelandi* (Mathews) 1923 - forekommer på Kenguruøya (Sør-Australia)
* *Anthochaera carunculata woodwardi* (Mathews) 1912 - forekommer i den sørvestlige Vest-Australia og Eyre Peninsula (Sør-Australia)

## Referanser


## Eksterne lenker
* 
* Avibase. Besøkt 30. april 2013.
Konfliktmineraler

**Konfliktmineraler** er mineraler som er utvunnet i og selges fra land med konflikter. Dette er særlig et problem i Den demokratiske republikken Kongo. De viktigste konfliktmineralen er: columbitt-tantalitt/*coltan* (tantal), gull, kassiteritt (tinn) og wolframitt (wolfram). 

Det er internasjonalt fokus på konfliktmineralers rolle i den internasjonale økonomien og hvordan industrialiserte land, næringsliv og industri skal håndtere disse mineralene. Den norske regjeringen skriver: 

Utenriksdepartementet i Norge skriver i en redaksjonell artikkel om de aktsomhetsvurderinger industrien må gjøre ved håndtering  av mineraler som kan være konfliktmineraler:

Utenriksdepartementet skriver videre om situasjonen internasjonalt: 

## Se også
*Organisasjonen for økonomisk samarbeid og utvikling (OECD)
*De forente nasjoner (FN)

## Referanser


## Eksterne lenker
* Konfliktmineraler på The Enough Project
Walter de la Mare

**Walter de la Mare**  (født 25. april 1873 i Charlton i Greenwich, død 22. juni 1956 i Twickenham) var en britisk lyriker, romanforfatter og barnebokforfatter, muligens best kjent for sine barnebøker, og for diktet *The Listeners*. Han mottok James Tait Black Memorial Prize i 1921 for romanen *Memoirs of a Midget* og Carnegie Medal in Literature i  for sine *Collected Stories for Children*. Han skrev også grøssere og spøkelsesfortellinger. 

## Liv og virke
Han var født i en middelklassefamilie, og giftet seg i 1899 med den ti år eldre *Elfie*, som han hadde møtt i en amatørteaterforening. 

de la Mare arbeidet i atten år som sekretær i Standard Oil før han i 1908 fikk en kunstnerlønn. Han ble enkemann i 1943, og bodde sine siste år i Twickenham. de la Mares urne er plassert i krypten til St. Pauls katedral.

Han var innehaver av Order of Merit fra 1953 og av Order of the Companions of Honour.

## Bøker
Forfatterskapet for barn omfatter blant annet *The Three Mullar-Mulgars* (1910, gjenutgitt 1935 som *The Three Royal Monkeys*), som er beskrevet som «a quest narrative, a mythology, a language and a landscape whose inventiveness and originality remained unchallenged until Tolkien published *The Hobbit* in 1937.» Han skrev også noveller og dikt for barn, hvor diktene sies å ha «the immediate appeal of nursery rhymes; yet though strongly incantatory [*rytmiske, sangbare*] and often mysterious.»

Ingen av hans bøker er oversatt til norsk. 

*The Walter de la Mare Society* ble etablert i 1997.

## Referanser
Hanebjelke

En **hanebjelke** eller et **hanebånd** er en horisontal bjelke som spenner mellom to sperrer i et sperrebind. Vanligvis har et sperrebind bare én hanebjelke, men to hanebjelker forekommer i særlig høye og brede takkonstruksjoner. Hanebjelkens funksjon er som regel å avstive sperrene for å hindre nedbøyning på grunn av taklast eller vindtrykk. Da virker de som trykkstaver og kan festes til sperrene med en tømmerforbindelse som ikke tåler strekkpåkjenning. Hanebjelker er derfor som oftest tappet inn i sperrene. I noen tilfeller kan hanebjelken også ha en sammenbindende funksjon og bidra til å motvirke at sidetrykket fra taket presser veggene fra hverandre. Da må forbindelsen med sperrene tåle strekk, og en vanlig løsning i eldre byggeskikk var da en overbladning med svalehale. I nyere takkonstruksjoner brukes tømmerforbindelser med bolter eller beslag. 

## Se også
*Fagverksavstivning, diagonal avstivning i et rektangulært rutenett for å gjøre strukturen stiv selv om alle koblingspunkt kan hengsle
*Sperrebind
*Tak

## Litteratur
*
*Volmer, Lutz og W.Haio Zimmermann (2012): *Glossary of Prehistoric and Historic Timber Buildings*. Verlag Marie Leidorf GmbH, Rahden. ISBN 978-3-86757-333-7
Leo Ulfeldt

**Leo Ulfeldt** (født 22. mars 1651 i København, død 11. april 1716 i Wien) var en dansk adelsmann og riksgreve. 

## Liv og virke
### Bakgrunn
Leo Ulfeldt var sønn av rikskansler Corfitz Ulfeldt og Leonora Christina Ulfeldt, og tilbrakte sin tidlige barndom hos mormoren Kirsten Munk på Boller. I 1653 sendte hun ham til foreldrene som på det tidspunkt oppholdt seg i Stockholm. På grunn av farens mange uheldige disposisjoner, var veien til karriere lukket for ham i Danmark-Norge. 

### Karriere
Omkring 1680 gikk han i den tyske keisers tjeneste hvor han avanserte gjennom forskjellige grader. Han oppnådde å bli generalmajor, og keiseren ga ham kammerherrenøklen og dekorerte ham med sitt portrett. 

Med den danske regjerings tillatelse besøkte han to ganger (1691 og 1693) sin mor i Maribo, hvorav det første møtet var inkognito. Etter morens død, hentet han sin eldste søster i Maribo. Det skyldtes Leo, at morens håndskrift Jammers Minde ble reddet, og siden gikk i arv til etterkommere i flere generasjoner. 

I 1697 giftet han seg med Anna Marie (1674–1736), datter av grev Grev Rudolph Sinzendorff (1636-1677). Hun skjenket ham to sønner som begge valgte militære løpebaner. Leo døde den 11. april 1716 i Wien, og ble begravet i St. Stefans kirke i samme by. 

Anne Marie ble i enkestanden overhoffmesterinne hos den regjerende erkehertuginne i Brüssel hvor hun døde den 31. juli 1736.

## Referanser
Katarina av Vadstena

**Katarina av Vadstena** (født **Katarina Ulfsdotter**;1331–1381) var en svensk birgittinernonne og senere helgen. Hun var datter til Birgitte og Ulf Gudmarsson.

Katarina ble i ung alder gift med den fornemme Egard Lydersson van Kyren. Inspirert av tidens jomfruelighetsideal overtalte hun sin ektefelle til å respektere hennes jomfrudom, noe han også gjorde.

I 1349 påbegynte Birgitte sin etterlengtede pilegrimsferd til Roma, og Katarina fulgte etter året senere. Kort tid etter kom budet om maken Egards død. Birgitte og Katarina levde et klosterliknende liv i fattigdom og felles bønn i Roma. Etter Birgittes død i 1373 førte Katarina sin mors støv i triumf tilbake til Sverige. I 1375 vendte Katarina tilbake til Roma for å få Birgittinerordenens regel bekreftet og for å utvirke sin mors helligkåring. 

Liksom sin mor skal Katarina ha mottatt himmelske åpenbaringer. Den siste tiden i Vadstena var Katarina svært syk. Hun avled ifølge Vadstena klosters minnebok den 24. mars 1381. Tre biskoper forrettet i hennes begravelse, og mange overnaturlige tegn ble bevitnet ved hennes grav. Pave Innocens VIII tillot i 1484 Katarinas kult for Sverige. Den høytidlige skrinleggningen, som svarte til dagens saligforklaring, eide rom i Vadstena den 1. august 1489. 

Hun feires den 24. mars i den romersk-katolske kirke, og den 2. august i Sverige.

## Referanser


## Litteratur
* Vadstena klosters minnesbok *Diarivm Vazstenense*. Stockholm 1918.
The Glow (album)

***The Glow*** er et musikkalbum med Whimsical, utgitt den 2. mai 2005. 

## Sporliste

# «The Glow 2: Invincible Winner»
# «Superstar»
# «Rock Steady»
# «King Kong»
# «Bad Girls», ft. Dets
# «Walk Like a Champion», ft. Kleen Cut og Patrick
# «Crane Style (La La La)»
# «Coming Home»
# «Somebody's Watching Me», ft. Chemist og Germs
# «Sho Kosugi»
# «The Curse»
# «Everytime»
# «Gotta Love»
# «Back to the Shadows»
The Dark Light (Mads Veslelia-album)

***The Dark Light*** er et musikkalbum med Mads Veslelia, utgitt den 18. mars 2011.

## Sporliste

# «Blow»
# «Can't Back Down», ft. Anna
# «We Are»
# «More Than Crazy», ft. Karoline Wendelborg
# «Devil Behind the Curtains», ft. Kine Moe Johansen
# «Can't Shut Me Down»
# «Brightness», ft. Karoline Wendelborg
# «Devil Whisper»
# «Halloween»
# «Sleep», ft. Karoline Wendelborg
# «The Sound», ft. Karoline Wendelborg
# «Marking Territory»
# «Confession», ft. Karoline Wendelborg
# «Lonely Hawk»
# «The Dark Light», ft. Anna
Det kunne vært deg (album)

***Det kunne vært deg*** er et musikkalbum med OnklP, utgitt i 2005. Albumet lå en uke på VG-lista og endte med 26.-plass som beste plassering.

## Sporliste

# «Sirkus av psykoser»
# «Jassågitt»
# «Ikke pes», ft. Vivi
# «Se & hør»
# «Noia», ft. Kverulanton og Sjakkmats
# «Tørrokk»
# «Systemet»
# «Det kunne vært deg»
# «Ass»
# «Tur på by'n», ft. Nico
# «Vi drakk»
# «Alt vårt», ft. Equicez og Nasty Kutt
# «Mest faen»
# «Har det bra», ft. Timbuktu
# «Blod», ft. Jaa9
# «Kamerat»
# «Outro»

## Eksterne lenker
*
Gyllenflikhonningeter

**Gyllenflikhonningeter** er en art i gruppen *[[Anthochaera]]*. Den er den største honningeter og er 37 til 45 cm leng. Den er endemisk til Tasmania og lever hovedsakelig av nektar og insekter.

## Underarter
Det er beskrevet to underarter av gyllenflikhonningeter:
* *Anthochaera paradoxa kingi* (Mathews) 1925
* *Anthochaera paradoxa paradoxa* (Daudin) 1800

## Referanser


## Eksterne lenker
* 
* “Yellow Wattlebird, Anthochaera paradoxa.”  Wildlife of Tasmania.  Parks and Wildlife Service Tasmania  Besøkt 29. april 2013
* “Yellow Wattlebird" ''Birds in Backyards'' Besøkt 29. april 2013
Sperre

En **sperre** er et skråstilt bærende ledd i en takkonstruksjon. Sperrer forekommer som regel parvis i et saltak, men kan også finnes enkeltvis i et pulttak. I et sperrepar er de øvre endene forbundet ved takets møne, mens de nedre endene er forbundet med husets langvegger eller takbjelker.

Et sperrepar kan inngå i et sperrebind, hvor de er forbundet med en horisontal bjelke og danner en stiv trekant. En horisontal hanebjelke eller andre ledd kan inngå i sperrebindet, som spenner fra langvegg til langvegg i huset. Denne takkonstruksjonen var vanlig i eldre byggeskikk i store deler av Europa. I Norge hadde kirker i middelalderen som regel sperrebind; i stavkirkene og noen kirker i murverk var sperrebindene uten strekkbjelke, men ble avstivet med *saksesperrer* (undersperrer), hanebjelker og andre konstruktive ledd. Sperrebind var også mye brukt i bymessig bebyggelse i Norge, og er fremdeles den mest brukte takkonstruksjonen i småhus.

I eldre norsk byggeskikk, særlig på Vestlandet, hadde hus i lafteverk eller grindverk ofte rene sperretak, hvor sperrene var forbundet med stavlegjer øverst i langveggene. Veggene ble da utsatt for et kraftig sidetrykk, som ble motvirket ved å legge inn beter eller strekkbjelker i konstruksjonen.

På Østlandet var åstak vanligere, med takbærende åser fra gavl til gavl. Mange steder ble taket båret av sperrer som øverst i mønet var festet til en mønsås. Andre steder ble sperrene også understøttet av *sideåser*. 

## Se også
* Tak
* Sperrebind
* Ås (huskonstruksjon)

## Litteratur
*
*Volmer, Lutz og W.Haio Zimmermann (2012): *Glossary of Prehistoric and Historic Timber Buildings*. Verlag Marie Leidorf GmbH, Rahden. ISBN 978-3-86757-333-7
No Studio No Time – The Wait

***No Studio No Time &ndash; The Wait*** er et musikkalbum med Tommy Tee, utgitt i 2007.

## Sporliste
# «Intro», ft. Tim Dog, Popz, og Da Kopz
# «Shut Up!», ft. JoJo Pellegrino
# «Stack Paper», ft. G rafh og P-Dap
# «What Is It?», ft. Masta Ace
# «Norwegian Fever», ft. AG og Party Arty
# «WOW», ft. The Loudmouf Choir
# «Beats Me», ft. Son of Light og A-Lee
# «Yup Yup», ft. JoJo Pellegrino
# «Talk Cheap», ft. Craig G
# «You Got What I Need», ft. Agallah og Opaque
# «Overseas With Officials», ft. Large Professor og Neek the Exotic
# «Get Little», ft. Beatruck, Nature
# «One of the Best», ft. Sean Price
# «Son & Pops», ft. Son, Pops, og The Loudmour Choir
# «Above Da Law», ft. Sean Price, Starang Wondah, Agallah, Labba og Big Twan, Bonus
# «What Is Your Name», ft. Nice H. Smooth, Bonus

## Referanser


## Eksterne lenker
*
3 The Hard Way

***3 The Hard Way*** er et musikkalbum med Tommy Tee, utgitt i 2008.

## Sporliste

# «Drabant», ft. Jesse Jones, Ken Ring og Saigon
# «Flashback», ft. Lord Tariq
# «Go Gold», ft. G Dep, The Loudmouf Choir, Tash
# «Headbanger Boogie», ft. The Loudmouf Choir, Smif N Wessun
# «Holy Shrine», ft. JoJo Pellegrino og Styles P
# «Two Much», ft. Critical og Son of Light
# «Everybody Knows», ft. The Loudmouf Choir
# «Tick (We Got Off)», ft. A-Lee og Lazee
# «Off That», ft. Son of Light
# «Ut å spraye», ft. Gatas Parlament
# «BOOM!», ft. Sam E
# «Thatain'tmystyle (Ugotmewrongumustbecrazy)», ft. Chords, Timbuktu og Madcon
# «Varfør», ft. Ken Ring
# «Who's That Lazee», ft. Lazee

## Kilder
Tommy Tycker om mej

***Tommy Tycker om mej*** er et musikkalbum med Tommy Tee, utgitt i 2005.

## Sporliste
# «Tommy Tycker om mej», ft. Ken Ring
# «Hit the Road», ft. Madcon, Chords, Timbuktu og The Loudmouf Choir
# «Chi-Wo», ft. Respect, Ken Ring, Kalifa, Ison & Fille og Kadou & Joel
# «Head Up High», ft. Noora
# «Stoopid», ft. The Loudmouf Choir og Noora
# «Bad Guy», ft. Sam E
# «Tæssja», ft. Madcon
# «When Time Stops», ft. Son of Light og A-Lee
# «Don't Trust Any 1», ft. Diaz og Petter
# «100 aar», ft. Son of Light, A-Lee, Diaz, Noora, Jørg-1 og Kevin
# «2 idioter», Ken og Yosef
# «Lorti», ft. Tjes Boogie, Tech-Rock, Elastinen, Clemens og Mass
# «The Road», ft. Diaz
# «Mongo Mongis», ft. Jaa9 & OnklP, Jørg-1 aka Skills Misse Baren
# «Penger part 2», ft. Thomasz og Kevin
# «Låten om dig», ft. Phenomena 3
# «Hail Mary», ft. Son of Light
# «Star From Karpe», ft. Karpe Diem og Don Martin
# «Ikke særlig elegant», ft. Elling
No Pain No Profit

***No Pain No Profit*** er en musikk-EP med Tommy Tee, utgitt i .

## Sporliste
# «Først og fremst», ft. Jesse Jones og Lars Vaular
# «Blodbyen massive», ft. Area, Black, Freakshow og Rude Ren
# «Tørk tåren», ft. Ken Ring
# «Byen under skyen», ft. Black, Gest, Lars Vaular og Vågard Unstad
# «Supershine», ft. Son of Light

## Referanser


## Eksterne lenker
*
The Homecoming (a Return to Family Values)

***The Homecoming (a Return to Family Values)*** er en musikk-EP med Son of Light, utgitt i 2002.

## Sporliste
;The Homecoming (A Return to Family Values)
# «Homecoming»
# «Next Dagree»
# «Rise Up»
;Vandreren
# «Shine So Devine»
# «It Must Be Them»
# «S.O.L.»
Happily Lost

***Happily Lost*** er et musikkalbum med Vinni and the Vagabonds, utgitt den 27. september 2010

## Sporliste

# «Room For Two», ft. Jarle Bernhoft
# «In Transit», ft. Tshawe Baqwa
# «Lovestory»
# «Frontpage»
# «Let the Monkey Out», ft. Timbuktu
# «Best of You», ft. Noora Noor
# «Phoenix», ft. Laila Samuelsen
# «Man vs Machine»
# «Sanctuary»
# «Happily Lost», ft. Thom Hell

## Eksterne lenker
Oppvåkningen (album)

***Oppvåkningen*** er et musikkalbum med Vinni, utgitt den 8. oktober 2012. Albumet lå åtte uker på VG-lista og endte med 1.-plass som beste plassering.

## Sporliste

# «Stjernestøv»
# «Mens dere sover (måste gå)»
# «Hvis jeg dør i natt»
# «Vi sees»
# «Vakker dag»
# «God natt»
# «Oppvåkningen»
# «Ikke sant»
# «Stjerner i dagslys»
# «Smil»
# «Himmelen»
# «Løvenes konge»
# «Takk»

## Eksterne lenker
*
Sansom

**Sansom** er et britisk etternavn som kan referere til følgende personer:
* Christopher John Sansom, (1952–2024), britisk forfatter av historiske kriminalromaner
* Kenny Sansom, (1958–), britisk fotballspiller
* Odette Marie Celina Sansom-Hallowes, (1912–1995), britisk heltinne
Banksiahonningeter

**Banksiahonningeter** er en art i gruppen *[[Anthochaera]]* som er endemisk til Australia. Den er en mellomstor honningeter, men den minste i gruppen Anthochaera.

## Underarter
Det er beskrevet tre underarter av banksiahonningeter:
* *Anthochaera chrysoptera chrysoptera* (Latham) 1802 – forekommer i E Australia (sørøstlige Queensland til den sørlige og sentrale Victoria og SE South Australia)
* *Anthochaera chrysoptera halmaturina* (Mathews) 1912 – forekommer på Kenguruøya (Sør-Australia)
* *Anthochaera chrysoptera tasmanica* (Mathews) 1912 – forekommer i den østlige og nordlige Tasmania 

## Referanser


## Eksterne lenker
* 
* Animal Diversity Web. Besøkt 30. april 2013.
* Avibase. Besøkt 30. april 2013.
Dryandrahonningeter

**Dryandrahonningeter** er en art i gruppen *[[Anthochaera]]*. Den er svært lik banksiahonningeteren, og er endemisk til det sørvestlige Vest-Australia.

## Referanser


## Eksterne lenker
* 
* 
* Birdlife Species Factsheet: ''Anthochaera lunulata''. Besøkt 2013-11-24.
* IBC - The Internet Bird Collection: ''Anthochaera lunulata''. Besøkt 2013-11-24.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The eBird/Clements checklist of birds of the world: Version 6.8.''. Besøkt 2013-11-24.
Niels Georg Sørensen

**Niels Georg Sørensen** (1833–1917) var en norsk forretningsmann (trelast) med suksess i Sverige.

## Forretningsvirksomheten
I oppveksten flyttet han rundt med familien og endte opp i Kristiansund, der han lærte en del om klippfisk. Så reiste han til Spania i 1849, vel seksten år gammel, og oppholdt seg et par år i landet. Først eksporterte han appelsiner til Norden, deretter dun og fjær. Også hans brødre Abraham og Johan Sørensen (1830–1918) kom efter.  Fra 1856 drev han forretning i Barcelona sammen med den senere statsråd Hans Rasmus Astrup (1831–1898) fra Molde, som på denne tiden la grunnlag for sin formue med flere dristige foretak. Radarparet  etablerte så kontoret *Astrup och Sörensen* i Stockholm der Sørensen ble direktør, kontorene i Flemingska palatset. I 1868 etablerte de Skutskärs bruk, et dampdrevet sagbruk i Skutskär.  Deres samarbeid synes å ha blitt avsluttet i 1872, da Astrup betalte Niels Georg for å få overtatt hans del. For dette investerte han i svenske eiendommer.  Han hadde nylig giftet seg igjen, og kjøpte også (i 1872) et sted å bo med kona og ungene, det Fersenska palatset. Niels og brødrene etablerte i 1874 Säfveåns AB ved Göteborg, et sagverk og trelastfirma i damp.  Niels ble nok værende i Sverige, mens broren Johan forflyttet seg til Kristiania og forlagsbransjen.  Niels etablerte *Sågvärksegarnes garantiförening* og stod bak flere oppfinnelser som han tok patent i. For dette mottok han både St. Olavs Orden og den svenske vasaordenen.

## Familie
Niels Georg var sønn av kjøpmann, skipskaptein og fyrforvalter Abraham Georg Sørensen (født 1794) og Anne Elisabeth (Nancy) Samuelson (født 1801). Han giftet seg i 1859 med Magdalene Margarethe Dahl (1836–1861) datter av kjøpmann Hans Herlof Dahl (1801–1866) som var født i Molde, men ble kjøpmann i Kristiansund. Kona døde i Stockholm i 1861. Dernest giftet han seg i 1871 med den tretten år yngre Sofia (Lizinka) Elisabeth af Ugglas (1847–1924), datter av den svenske greven Ludvig af Ugglas (1814–1880) fra Stockholm. Hans første datter Magdalena Margrethe (1861–1924) fra det første ekteskapet, ble i 1883 gift med statsminister og landshøvding, Baron Gerhard Louis de Geer af Finspång (1854–1935), eller bare Louis De Geer. I sitt andre ekteskap hadde han sønnene Olof Tryggve (født i 1879) og Einar Folke (født i 1875).

## Fersenska palatset i Stockholm
Han og familien hadde sitt faste bosted i Stockholm (Fersenska palatset), som i 1881 ble renovert ved hjelp av de svenske arkitektene Adolf Emil Melander (1845–1933) og Helgo Zettervall (1831–1907).

## Torreby slott
Med arkitekt Melanders hjelp lot Sørensen i 1887 oppføre Torreby slott på Torreby i Munkedal kommune, som ligger i Västra Götalands län ikke langt fra Göteborg. Melander tegnet slottet i en romantisk, nygotisk stil. Det hadde tjuefire rom og kostet 100 000 kroner å oppføre. Dette var også en stor gård, drevet som et mønsterbruk med spesielle kyr importert fra øya Jersey.  Etter Sørensens død i 1917 ble Fersenska palatset solgt til hans firma *Säfveån AB*, mens Torreby Slott ble overtatt av hans tre sønner som måtte selge det ut av familien i 1948.

## Referanser
Anthochaera

* Rødflikhonningeter
* Gyllenflikhonningeter
* Banksiahonningeter
* Dryandrahonningeter

**Anthochaera** er en gruppe i familien honningetere (*Meliphagidae*).
Den er endemisk til Australia. 

## Arter
* Rødflikhonningeter, *Anthochaera carunculata*
* Gyllenflikhonningeter, *Anthochaera paradoxa*
* Banksiahonningeter, *Anthochaera chrysoptera*
* Dryandrahonningeter, *Anthochaera lunulata*

## Eksterne lenker
* 
* Norsk Ornitologisk Forening: Anthochaera. Besøkt 06. mai 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. ''The Clements checklist of birds of the world: Version 6.7.''. Besøkt 06. mai 2013.
Manorina

* Bjellehonningeter
* Skravlehonningeter
* Aboriginhonningeter
* Svartørehonningeter

***Manorina*** er en slekt i familien honningetere (*Meliphagidae*).
De forekommer i Australia. 

## Arter
* Bjellehonningeter, *Manorina melanophrys*
* Skravlehonningeter, *Manorina melanocephala*
* Aboriginhonningeter, *Manorina flavigula*
* Svartørehonningeter, *Manorina melanotis*

## Eksterne lenker
* 
* Norsk Ornitologisk Forening: Manorina. Hentet ut 23. august 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The Clements checklist of birds of the world: Version 6.8.''. Hentet ut 23. august 2013.
Alle gode ting

***Alle gode ting*** er et musikkalbum med Kråkesølv, utgitt i 2012.

## Sporliste

# «Husk at livet går fort»
# «Stødig som en bauta»
# «Min egen lykkes smed»
# «Når det prentes inn»
# «Som vanlig»
# «Et lett hjerte»
# «Sjalusien som driv dæ»
# «Dårlig løgner»
# «Veien til agra»
# «Tesa av snikksnakk»
# «I Limbo»
# «Den som vingla»
## Medvirkende
### Kråkesølv
* Fredrik William Olsen - vokal, gitar, kor, låtskriver, arrangement, produsent
* Kristoffer Magnus Nohr Unstad - vokal, gitar, kor, låtskriver, arrangement, produsent
* Petter Waldemar Nohr Unstad - vokal, bass, piano, kor, låtskriver, arrangement, produsent
* Thomas Litangen - trommer, cymbal, perkusjon, kor, arrangement, produsent
### Øvrige
* Jørgen Smådal Larsen - perkusjon på *Husk at livet går fort, Stødig som en bauta* og *Som vanlig*, miksing
* Ivar Bowitz - synthesizer på *Husk at livet går fort*
* Martin Bowitz - orgel på *Stødig som en bauta* og *Et lett hjerte*, perkusjon på *Når det prentes inn*, synthesizer på *Tesa av snikksnakk*, bass på *I Limbo*, produsent, tekniker, miksing, mastering
* Ståle Fossheim - mellotron på *Som vanlig*
* Hallstein Sandvin - sag på *Som vanlig*, tekniker
* Eline Thorp - vokal på *Som vanlig* og *Et lett hjerte*
* Kristin Alsos Strand - cello på *Sjalusien som driv dæ*
* Jennifer Torrence - vibrafon på *I Limbo*
* Tore Johansen - vibrafonarrangement på *I Limbo*
* Martin Wegner - kutting
* Bernt Dyrstad - coverdesign 
* Ingeborg Helene Johnsen - coverdesign 
* Leon Karlsen Johannessen - coverdesign

## Eksterne lenker